Basilius Trediacovensis

Basilius Cyrilli filius TrediacovensisLa revue russe, p. 45 (Russice Василий Кириллович Тредиаковский (Тредьяковский), tr. Vasilij Kirillovič Trediakovskij (Tred'jakovskij); 22 Februarii 1703 – 6 Augusti 1769) erat poeta et scriptor, interpres atque theoreticus litterarum Russicus.

Filius sacerdotis, Basilius Trediacovensis annis 1723–1726 in Academia Slavo-Graeco-Latina Moscuensi, et annis 1727–1730 in Universitate Parisiensi studebat. Ab anno 1732 interpres apud Academiam Scientiarum Petropolitanam, annis 1745–1759 academicus illius erat. 

Trediacovensis, una cum Michaele Lomonosov, conditor fuit versus accentualis-syllabici Russici, cuius regula elaboravit et descripsit in tractatu suo nomine Nova et brevis via ad compositionem versuum Russicorum («Новый и краткий способ к сложению стихов Российских»), anno 1735 in lucem edito. Dialogus de orthographia («Разговор об ортографии») eius, quem anno 1748 publicavit, est primum studium phoneticae linguae Russicae. Argenidis versionem Russicam anno 1751 edidit; Les aventures de Télémaque, mythistoriam a Francisco Fénelon oratione soluta scriptam, hexametris vertit et TilemachidemTilemachis de nomine "Τηλέμαχος" secundum Reuchlinem lecto. nomen dedit, quae Tilemachis carmen epicum Russicum hexametricum primum fuit.

 Notae 

 Bibliographia 
 Reyfman, Irina. Vasilii Trediakovsky: The Fool of the New Russian Literature. Stanford: Stanford University Press, 1990.
 Uspenskij, B. A. Вокруг Тредиаковского: Труды по истории русского языка и русской культуры. Moscuae: 2008.

 Nexus externi 

 Pagina de Basilio Trediacovensi Encyclopaediae Sovieticae Magnae editionis tertiae 

Categoria:Alumni Universitatis Parisiensis
Categoria:Auctores Latini recentiores
Categoria:Auctores Russici
Categoria:Incolae Imperii Russici
Categoria:Interpretes Franco-Russici
Categoria:Philologi Russiae
Categoria:Poetae Russiae
Categoria:Scriptores Russiae
Categoria:Socii Academiae Scientiarum Russicae